section_heading: Kraljevski apartman
paragraph_text: Trinaest godina kasnije Zdravković, uz potporu frontmena Riblje čorbe Bore Đorđevića, odlučuje osnovati novu grupu zajedno sa Zoranom "Lotketom" Lalovićem (pjevač) kojoj su dali ime Kraljevski apartman. Prva postava grupe se sastojala od Lalovića (vokal), Zdravkovića (gitara), Zorana Rončevića (bubnjevi), Nebojše Čankovića (gitara) i Vladimira Rajčića (bas-gitara). Bubnjar Riblje čorbe Vicko Milatović je bio jedna od opcija za bas-gitaru u grupi, ali nije primljen. Ova postava je snimila album Long Live Rock 'n' roll za Rock Express Records. Naslovna numera s albuma je ujedno i obrada pjesme grupe Rainbow koja se našla na albumu. Na albumu se nalazilo osam pjesama, najznačajnije su " Mračan grad "," Ne vjerujem u lažne anđele "," Misterija "i" Oprosti mi ". Video-spot je snimljen za pjesmu "Misterija". Zoran Zdravković je napisao većinu tesktova i glazbe za ovaj album. Grupa je u ovom razdoblju nastupala kao podrška Ribljoj čorbi na turnejama, i prezentirala ovaj album publici u Srbiji.